stanford-oval/wikipedia huggingface dataset:
ปัญหาการยุติการทำงาน
ร่างบทพิสูจน์

บทพิสูจน์ใช้การพิสูจน์แบบการสร้างข้อขัดแย้ง (หรือที่เรียกในภาษาละตินว่า reductio ad absurdum) โดยสมมติว่ามีขั้นตอนวิธีที่อธิบายได้ด้วยโปรแกรม halt (a, i)  ซึ่งตัดสินว่าขั้นตอนวิธีที่ระบุด้วยข้อความ a จะยุติการทำงานเมื่อได้รับข้อมูลป้อนเข้าเป็นข้อความ i เราจะแสดงว่าข้อสมมติดังกล่าวจะทำให้เกิดข้อขัดแย้ง และนั่นหมายความว่าโปรแกรม halt นั้นไม่สามารถมีตัวตนอยู่ได้
สมมติให้โปรแกรม halt (a, i)  คืนค่าจริง ถ้าขั้นตอนวิธีที่ระบุด้วยข้อความ a ยุติการทำงานเมื่อรับ i เป็นข้อมูลป้อนเข้า และคืนค่าเท็จ ในกรณีอื่น ๆ ด้วยโปรแกรมดังกล่าว เราสามารถสร้างโปรแกรมอีกโปรแกรมหนึ่ง ชื่อว่า trouble (s) ดังต่อไปนี้:
function trouble (string s)
     if halt (s, s) = false
         stop
     else
         loop forever
โปรแกรม trouble รับข้อความ s และเรียกโปรแกรม halt โดยใช้ข้อมูลป้อนเข้าทั้งที่เป็นข้อความที่ระบุขั้นตอนวิธี a และข้อความที่จะใช้เป็นข้อมูลป้อนเข้า i ของขั้นตอนวิธีดังกล่าวเป็น s  กล่าวอย่างไม่เป็นทางการก็คือ trouble ถาม halt ว่าขั้นตอนวิธี s เมื่อรับข้อความที่ระบุตัวขั้นตอนวิธีเองแล้ว จะยุติการทำงานหรือไม่ จากนั้น ถ้า halt (s,s) คืนค่าเท็จ โปรแกรม trouble จะจบการทำงาน แต่ถ้า halt (s,s)  คืนค่าจริง โปรแกรม trouble จะวนรอบไม่รู้จบ
เนื่องจากโปรแกรมใด ๆ สามารถเขียนระบุเป็นข้อความได้ ดังนั้นสำหรับโปรแกรม trouble เองก็มีข้อความ ⌜trouble⌝ ที่ระบุโปรแกรม trouble พิจารณาคำถามต่อไปนี้:
มีความเป็นไปได้ทั้งหมดสองกรณี:
สมมติว่า trouble (⌜trouble⌝) ยุติการทำงาน: หากพิจารณาการทำงานของโปรแกรม trouble จะพบว่า halt (⌜trouble⌝,⌜trouble⌝) ต้องคืนค่าเท็จ แต่ถ้า halt ทำงานถูกต้องก็หมายความว่า trouble (⌜trouble⌝) จะทำงานไม่รู้จบ ทำให้เกิดข้อขัดแย้งกับสมมุติฐานว่า trouble (⌜trouble⌝) ยุติการทำงาน
สมมติว่า trouble (⌜trouble⌝) ทำงานไม่รู้จบ: เนื่องจาก halt (⌜trouble⌝,⌜trouble⌝) ทำงานจบเสมอ สาเหตุเดียวที่ทำให้ trouble (⌜trouble⌝) ทำงานไม่รู้จบก็คือ halt (⌜trouble⌝,⌜trouble⌝) ต้องคืนค่าจริง อย่างไรก็ตามนี่หมายความว่า trouble (⌜trouble⌝) จะต้องมีการยุติการทำงาน ทำให้เกิดข้อขัดแย้งกับสมมุติฐานว่า trouble (⌜trouble⌝) ทำงานไม่รู้จบ
เนื่องจากทั้งสองกรณีทำให้เกิดข้อขัดแย้งที่ล้วนเป็นไปไม่ได้ ดังนั้นสามารถสรุปได้ว่าข้อสมมติเริ่มต้นแรกสุด (มีขั้นตอนวิธีที่อธิบายได้ด้วยโปรแกรม halt (a, i) ) นั้นไม่ถูกต้อง กล่าวคือไม่มีโปรแกรม halt หรือขั้นตอนวิธีใด ๆ ที่สามารถตัดสินปัญหาการยุติการทำงานได้
ดูเพิ่ม

กราฟแสดงการไหลของส่วนควบคุม (control flow graph) สามารถใช้เพื่อจำแนกโปรแกรมอย่างรวดเร็วออกเป็นโปรแกรมที่ (1) ไม่มีการวนซ้ำ (2) มีการวนซ้ำแบบง่าย (จึงยุติการทำงาน) (3) มีการวนซ้ำแบบไม่ง่าย (กรณีไม่สามารถระบุอะไรได้) หรือ (4) ทำงานซ้ำอย่างไม่รู้จบ
ปากนรกภูมิ
อ่านเพิ่ม

G. D. Schmidt, The Iconography of the Mouth of Hell:Eighth-Century Britain to the Fifteenth Century, 1995, Selinsgrove, PA, Susquehanna University Press, 1995, ISBN 0945636695
Austin Simmons, The Cipherment of the Franks Casket (PDF) เก็บถาวร 2012-03-03 ที่ เวย์แบ็กแมชชีน Hellmouth (or the whale as constituting Hell) is inferred in the inscription on the front side of the Franks Casket.
ดูเพิ่ม

ศิลปะยุคกลาง
ปาปัวนิวกินี (เพลง)

1991 ซิงเกิลโดยเดอะฟิวเจอร์ซาวด์ออฟลอนดอน
| "ปาปัวนิวกินี" |
| --- | --- |

ซิงเกิลโดยเดอะฟิวเจอร์ซาวด์ออฟลอนดอน
วางจำหน่าย: ธันวาคม ค.ศ. 1991 และพฤษภาคม ค.ศ. 1992
บันทึกเสียง: ค.ศ. 1991
สตูดิโอ: Earthbeat Studios
แนวเพลง: Progressive breaks
ค่ายเพลง: Jumpin' & Pumpin'
ผู้ประพันธ์เพลง: Garry Cobain, Brian Dougans
โปรดิวเซอร์: Yage
ปาปัวนิวกินี (อังกฤษ: Papua New Guinea) เป็นเพลงของวงอิเล็กทรอนิกส์ เดอะฟิวเจอร์ซาวด์ออฟลอนดอน ออกจำหน่ายใน ค.ศ. 1991 โดยเป็นเพลงเปิดตัวของวงและภายหลังอยู่ในอัลบั้มชุด Accelerator ซิงเกิลนี้อยู่ในอันดับ 22 ของชาร์ตซิงเกิลแห่งสหราชอาณาจักร
ชาร์ต

| ปี | ชาร์ต | ตำแหน่ง |
| --- | --- | --- |
| 1991 | Music Week Dance Singles Chart | 42 |
| 1992 | ชาร์ตซิงเกิลแห่งสหราชอาณาจักร (Official Charts Company) | 22 |
| 1992 | Music Week Dance Singles Chart | 1 |
| 2001 | ชาร์ตซิงเกิลแห่งสหราชอาณาจักร (Official Charts Company) | 28 |
แหล่งข้อมูลอื่น

Papua New Guinea ที่ดิสคอกส์
Papua New Guinea ที่ดิสคอกส์
Papua New Guinea ที่ดิสคอกส์
Papua New Guinea 2001 ที่ดิสคอกส์
Papua New Guinea Translations ที่ดิสคอกส์
Papua New Guinea ที่ดิสคอกส์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
ปอนด์สเตอร์ลิง

| สเตอร์ลิง> ISO 4217 |
| --- | --- |
รหัส: GBP
การตั้งชื่อ
หน่วยย่อย: 
 1/100: เพนนี
พหูพจน์: pounds
 เพนนี: เพนซ์
สัญลักษณ์: £
 เพนนี: p
ธนบัตร: 
 ใช้บ่อย: £5 £10 £20 £50
 ไม่ค่อยใช้: £1 £100
เหรียญ: 1p 2p 5p 10p 20p 50p £1 £2
ข้อมูลการใช้
วันที่เริ่มใช้: ป. 800; 1224 ปีที่แล้ว (800)
ผู้ใช้: สหราชอาณาจักร ดู§ ดินแดนภายใต้อธิปไตยของสหราชอาณาจักรข้างล่าง
การตีพิมพ์
ธนาคารกลาง: ธนาคารแห่งประเทศอังกฤษ
 เว็บไซต์: www.bankofengland.co.uk
เจ้าของโรงพิมพ์: De La Rue
โรงพิมพ์ธนบัตร: Royal Mint
 เว็บไซต์: www.royalmint.com
การประเมินค่า
อัตราเงินเฟ้อ: 8.2% หรือ 9.4%
 ที่มา: Office for National Statistics, 20 กรกฎาคม 2022
 วิธี: CPIH หรือ CPI
ผูกค่าโดย: ดู § Pegged currencies
สเตอร์ลิง (อังกฤษ: sterling; อักษรย่อ: stg; รหัส ISO: GBP) เป็นสกุลเงินตราอย่างเป็นทางการของสหราชอาณาจักรและ 9 ดินแดนอาณานิคมของสหราชอาณาจักร ส่วน ปอนด์ (pound; สัญลักษณ์: £) เป็นหน่วยหลักของสเตอร์ลิง และคำว่า ปอนด์ ใช้เรียกสกุลเงินอังกฤษโดยทั่วไป โดยมักเรียกในต่างประเทศว่า ปอนด์อังกฤษ หรือ ปอนด์สเตอร์ลิง
สเตอร์ลิงเป็นสกุลเงินที่เก่าแก่ที่สุดในโลกที่ยังคงใช้งานอยู่ และมีการใข้งานตั้งแต่เริ่มการผลิตเหรียญ ปัจจุบันเป็นสกุลเงินที่มีการแลกเปลี่ยนมากเป็นอันดับ 4 ในตลาดเงินตราต่างประเทศ เป็นรองเพียงดอลลาร์สหรัฐ ยูโร และเยน
ดินแดนภายใต้อธิปไตยของสหราชอาณาจักร

สกุลเงินในดินแดนภายใต้อธิปไตยทั้งหมดและดินแดนโพ้นทะเลของบริเตนส่วนใหญ่ใช้สเตอร์ลิงหรือยึดราคาตามมูลค่าของสเตอร์ลิง ดินแดนเหล่านี้ ได้แก่ เจอร์ซีย์ เกิร์นซีย์ ไอล์ออฟแมน หมู่เกาะฟอล์กแลนด์ ยิบรอลตาร์ เกาะเซาท์จอร์เจียและหมู่เกาะเซาท์แซนด์วิช เซนต์เฮเลนา และบริติชแอนตาร์กติกเทร์ริทอรี กับตริสตันดากูนยา
ดินแดนโพ้นทะเลของบริเตนบางส่วนมีสกุลเงินที่ยึดกับดอลลาร์สหรัฐหรือดอลลาร์นิวซีแลนด์ ส่วนแอโครเทียรีและดิเคเลีย (ในไซปรัส) ใช้สกุลเงินยูโร
ประวัติ

เงินปอนด์เริ่มใช้มาตั้งแต่สมัยโบราณ กล่าวคือ เมื่อประมาณ พ.ศ. 1320 ราชอาณาจักรแซกซัน (อาจเรียกว่าพวกอังกฤษสมัยโบราณก็ได้ แต่ความจริงแล้ว แซกซันไม่ได้เป็นบรรพบุรุษโดยตรงของอังกฤษปัจจุบัน) ได้ทำเหรียญกษาปณ์ขึ้นจากโลหะเงินแท้ น้ำหนัก 1 ปอนด์ ซึ่งได้เหรียญเงินเป็นจำนวน 240 อัน เรียกว่าเหรียญสเตอร์ลิง และด้วยน้ำหนักเท่ากับ 1 ปอนด์นี้เอง เมื่อต้องใช้จ่ายเงิน ก็จะบอกค่าเป็นจำนวนปอนด์ของเหรียญสเตอร์ลิง (pounds of sterlings) และภายหลังเรียกสั้นลงว่า ปอนด์สเตอร์ลิง (pound sterling)
ครั้นเมื่อพวกนอร์มัน (Norman) เข้ามาครองอำนาจแทนพวกแซกซัน พวกนี้ได้แบ่งหน่วยเงินตราปอนด์ออกเป็นหน่วยย่อย คือ 1 ปอนด์ แบ่งได้ 20 ชิลลิง (shilling) และ 1 ชิลลิง ยังแบ่งได้อีกเป็น 12 เพนนี (เอกพจน์ penny, พหูพจน์ pennies หรือ pence)
เรื่องค่าของปอนด์นั้นยังไม่จบ เพราะตัวย่อของปอนด์นั้นมีปัญหา เมื่ออักษรย่อของปอนด์นั้น ใช้ lb หรือ £ ซึ่งทำให้สับสน และอักษรย่อ หรือเครื่องหมายดังกล่าว มีที่มาจากคำว่า libra ในภาษาละตินสมัยกลาง ความจริงแล้ว คำว่า ลิบรา ก็คือ ตาชั่ง (คำเดียวกับที่เรียกกลุ่มดาวราศีตุล) สำหรับอักษร £. นั้น ก็คือตัว L นั่นเอง (ใช้ได้ทั้งสองแบบ) ในตำราเก่า ๆ บางครั้งเขียน l. เฉยๆ ก็มี
ส่วนชิลลิงนั้น ใช้อักษรย่อว่า s เฉย  ๆ ตัวอักษรนี้ไม่ได้ย่อจาก shilling แต่มาจาก solidus ในภาษาละติน สำหรับหน่วยเล็กสุด คือ เพนนีนั้น ย่อเป็น d เพราะในภาษาละตินนั้น หน่วยเล็กสุดของค่าเงินคือ denarius เราจึงอาจพบการเขียนบอกจำนวนเงินเป็น 2l. 8s. 5d. นั่นคือ 2 ปอนด์ 8 ชิลลิง กับอีก 5 เพนนี
สำหรับเหรียญชิลลิงนั้น มีค่าเท่ากับ 12 เพนนี เดิมเรียกว่าเทสทัน หรือเทสทูน (teston, testoon) เริ่มมีครั้งแรกเมื่อ พ.ศ. 2047 มีการแกะสลักเป็นพระพักตร์ของพระเจ้าเฮนรีที่ 7 ครั้นในสมัยรัชกาลพระเจ้าเฮนรีที่ 8 ก็ยังคงใช้เหรียญค่านี้ แต่เรียกใหม่ว่า ชิลลิง ส่วนที่มาของชื่อนั้น จริง ๆ แล้วยังไม่ปรากฏหลักฐานแน่ชัด แต่เข้าใจว่าเรียกตามเหรียญของพวกอังโกล-แซกซัน คือสคีลลิง (scilling, scylling) และบางรัฐของเยอรมนีก็มีการผลิตเหรียญกษาปณ์ที่เรียกว่า ชิลลิง (schilling) เหมือนกัน
ครั้นเมื่อ พ.ศ. 2464 ค่าของชิลลิงเป็นแต่ชื่อเรียกเท่านั้น ไม่ได้มีการผลิตเหรียญเงินค่าชิลลิงออกมา และอีก 26 ปีต่อมา มีการผลิตเหรียญชิลลิง โดยใช้โลหะผสมระหว่างทองแดง และนิกเกิล เรียกว่าโลหะคิวโพรนิเกิล เมื่อถึงวันที่ 15 กุมภาพันธ์ พ.ศ. 2514 อังกฤษได้เปลี่ยนมาตราเงินแบบเทียบร้อยตามหลักสากล คือ 100 เพนนี เป็น 1 ปอนด์ โดยไม่ใช้หน่วยชิลลิงอีก ทำให้อักษรย่อชิลลิงจึงหมดไป อักษรย่อเพนนี เปลี่ยนจาก d เป็น p ซึ่งย่อมาจากคำว่าเพนนี (penny) โดยตรง
ธนบัตร

ธนบัตรประกอบด้วย 5,10, 20 และ 50 ปอนด์
เหรียญ

เหรียญประกอบด้วย 1, 2, 5, 10, 20, 50 เพนนี และ 1, 2 ปอนด์
| ภาพ> ด้านหน้า | ภาพ> ด้านหลัง | มูลค่า | เส้นผ่านศูนย์กลาง | ความหนา | น้ำหนัก | ส่วนประกอบ | ปีที่ประกาศใช้ |
| --- | --- | --- | --- | --- | --- | --- | --- |
|  |  | 1 เพนนี | 20.03 มม. | 1.65 มม. | 3.56 กรัม | เหล็กกล้าชุบทองแดง | พ.ศ. 2514 |
|  |  | 2 เพนซ์ | 25.90 มม. | 1.85 มม. | 7.12 กรัม | เหล็กกล้าชุบทองแดง | พ.ศ. 2514 |
|  |  | 5 เพนซ์ | 18.00 มม. | 1.70 มม. | 3.25 กรัม | ทองแดงผสมนิเกิล (คิวโปรนิเกิล) | พ.ศ. 2533 |
|  |  | 10 เพนซ์ | 24.50 มม. | 1.85 มม. | 6.50 กรัม | ทองแดงผสมนิเกิล (คิวโปรนิเกิล) | พ.ศ. 2535 |
|  |  | 20 เพนซ์ | 21.40 มม. | 1.70 มม. | 5.00 กรัม | ทองแดงผสมนิเกิล (คิวโปรนิเกิล) | พ.ศ. 2525 |
|  |  | 25 เพนซ์ | 38.61 มม. | 2.89 มม. | 28.28 กรัม | ทองแดงผสมนิเกิล (คิวโปรนิเกิล) | พ.ศ. 2515 |
|  |  | 50 เพนซ์ | 27.30 มม. | 1.78 มม. | 8.00 กรัม | ทองแดงผสมนิเกิล (คิวโปรนิเกิล) | พ.ศ. 2540 |
|  |  | 1 ปอนด์ | 22.50 มม. | 3.15 มม. | 9.50 กรัม | ทองเหลืองผสมนิเกิล (นิเกิลบราส) | พ.ศ. 2526 |
|  |  | 2 ปอนด์ | 28.40 มม. | 2.50 มม. | 12.00 กรัม | วงแหวน: ทองเหลืองผสมนิเกิล (นิเกิลบราส)   ตรงกลาง: ทองแดงผสมนิเกิล (คิวโปรนิเกิล) | พ.ศ. 2540 |
|  |  | 5 ปอนด์ | 38.61 มม. | 2.89 มม. | 28.28 กรัม | ทองแดงผสมนิเกิล (คิวโปรนิเกิล) | พ.ศ. 2533 |
แหล่งข้อมูลอื่น

Royal Mint
Pound Sterling – BBC News (Foreign exchange market news)
| ด ค กสกุลเงินตราในทวีปยุโรป |
| --- | --- |
สหภาพยุโรป:  ปอนด์สเตอร์ลิง  เลฟบัลแกเรีย  โกรูนาเช็ก  โครนเดนมาร์ก  ยูโร  ปอนด์ยิบรอลตาร์  โฟรินต์ฮังการี  ซวอตือโปแลนด์  เลวูโรมาเนีย  ครูนาสวีเดน 
ยุโรปตะวันออก:  รูเบิลเบลารุส  ลารีจอร์เจีย  เลวูมอลโดวา  รูเบิลรัสเซีย  รูเบิลทรานส์นีสเตรีย (ไม่เป็นที่ยอมรับ)  ฮรึวญายูเครน 
ยุโรปใต้:  เลคแอลเบเนีย  คอนเวร์ทีบิลนามาร์คบอสเนียและเฮอร์เซโกวีนา  แดนาร์มาซิโดเนีย  ดีนาร์เซอร์เบีย  ลีราใหม่ตุรกี 
ยุโรปตะวันตก:  โครนาแฟโร  ปอนด์เกิร์นซีย์  ปอนด์เจอร์ซีย์  ปอนด์แมน  โครนนอร์เวย์  ฟรังก์สวิส 
อดีตสกุลเงิน:  มาร์คเยอรมัน  ฟรังก์ฝรั่งเศส  ลีราอิตาลี  เปเซตาสเปน  กิลเดอร์ดัตช์  ฟรังก์เบลเยียม  ชิลลิงออสเตรีย  เอสคูโดโปรตุเกส  ดรัคมากรีก  ปอนด์ไอริช  ลีราวาติกัน  โครูนาสโลวัก  มาร์คกาฟินแลนด์  ลีราออตโตมัน  รูเบิลโซเวียต  ดีนาร์ยูโกสลาฟ  โครนออสเตรีย-ฮังการี  ไรชส์มาร์ค  มาร์คเยอรมันตะวันออก  โครูนาเชโกสโลวาเกีย  คูนาโครเอเชีย 
สกุลเงิน: ทวีปเอเชีย - ทวีปอเมริกา - ทวีปแอฟริกา - เขตโอเชียเนีย
| ด ค กสกุลเงินตราในทวีปอเมริกา |
| --- | --- |
อเมริกาเหนือ:  ดอลลาร์แคนาดา แคนาดา  แซ็งปีแยร์และมีเกอลง  โครนเดนมาร์ก กรีนแลนด์  ยูโร แซ็งปีแยร์และมีเกอลง  เปโซเม็กซิโก  ดอลลาร์สหรัฐ 
แคริบเบียน:  โฟลรินอารูบา  ดอลลาร์บาฮามาส  ดอลลาร์บาร์เบโดส  ดอลลาร์เบอร์มิวดา  ดอลลาร์หมู่เกาะเคย์แมน  เปโซคิวบา  คอนเวอร์ทิเบิลเปโซ  เปโซดอมินีกา  ดอลลาร์แคริบเบียนตะวันออก แองกวิลลา  แอนติกาและบาร์บูดา  ดอมินีกา  เกรเนดา  มอนต์เซอร์รัต  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ยูโร แซ็ง-มาร์แต็ง  แซ็ง-บาร์เตเลมี  กัวเดอลุป  มาร์ตีนิก  กูร์ดเฮติ  ดอลลาร์จาเมกา  กิลเดอร์เนเธอร์แลนด์แอนทิลลีส  กือราเซา  ซินต์มาร์เติน  ดอลลาร์ตรินิแดดและโตเบโก  ดอลลาร์สหรัฐ ปวยร์โตรีโก  หมู่เกาะเวอร์จิน  หมู่เกาะบริติชเวอร์จิน  แคริบเบียนเนเธอร์แลนด์  หมู่เกาะเติกส์และเคคอส 
อเมริกากลาง:  ดอลลาร์เบลีซ  โกลอนคอสตาริกา  เกตซัลกัวเตมาลา  เลมปิราฮอนดูรัส  กอร์โดบานิการากัว  บัลโบอาปานามา  ดอลลาร์สหรัฐ เอลซัลวาดอร์  ปานามา 
อเมริกาใต้:  เปโซอาร์เจนตินา  โบลิเบียโนโบลีเวีย  เรอัลบราซิล  ปอนด์สเตอร์ลิง บริติชแอนตาร์กติกเทร์ริทอรี  เกาะเซาท์จอร์เจียและหมู่เกาะเซาท์แซนด์วิช  เปโซชิลี  เปโซโคลอมเบีย  เหรียญเซนตาโบเอกวาดอร์ เอกวาดอร์  ยูโร เฟรนช์เกียนา  ปอนด์หมู่เกาะฟอล์กแลนด์  ดอลลาร์กายอานา  กัวรานีปารากวัย  นูเอโบโซลเปรู  ดอลลาร์ซูรินาม  เปโซอุรุกวัย  ดอลลาร์สหรัฐ เอกวาดอร์  โบลิบาร์เวเนซุเอลา 
อดีตสกุลเงิน:  กรูเซย์รูบราซิล  เรอัลเม็กซิโก  ปอนด์จาเมกา 
สกุลเงิน: ทวีปยุโรป - ทวีปเอเชีย - ทวีปแอฟริกา - เขตโอเชียเนีย
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  ญี่ปุ่น
ปิศาจจิ้งจอก (เกาหลี)

คูมีโฮ (อังกฤษ: Kumiho, Gumiho; เกาหลี: 구미호; ฮันจา: 九尾狐; แปลว่า "หมาจิ้งจอกเก้าหาง") เป็นปิศาจจิ้งจอกอย่างหนึ่ง ตามตำนานและความเชื่อดั้งเดิมของชาวเกาหลี ทำนองเดียวกับปิศาจจิ้งจอกของจีน และปิศาจจิ้งจอกของญี่ปุ่น  เชื่อว่าได้รับอิทธิพลมาจากตำนานความเชื่อของจีน
ความเชื่อเรื่องกูมิโอ คือ หมาจิ้งจอกที่สามารถมีอายุยืนถึง 1,000 ปี ก็จะกลายเป็นคูมีโฮ ซึ่งมีพลังอำนาจสามารถแปลงกายเป็นหลาย ๆ สิ่ง หนึ่งในนั้นคือร่างของหญิงสาวสวยยั่วยวน ที่มีจุดประสงค์เพื่อล่อลวงชายหนุ่มโดยเฉพาะ เนื่องจากคูมีโฮต้องการที่จะกลายร่างเป็นมนุษย์อย่างแท้จริงให้ได้ วีธีการกลายร่างของคูมีโฮ คือ การกินหัวใจหรือตับมนุษย์ให้ได้ครบ 100 คน ดังนั้นคูมีโฮจึงมักแฝงตัวอยู่ในบ้านกลางป่า คอยหลอกมนุษย์โดยเฉพาะผู้ชายที่หลงในรูปโฉมงดงามให้มาเป็นเหยื่อของตนคนแล้วคนเล่า
ปัจจุบันมีการอ้างอิงถึงคูมีโฮในวัฒนธรรมร่วมสมัยของเกาหลีหลายประการทั้งภาพยนตร์ ซีรีส์ และการ์ตูนอนิเมะชัน เช่น ภาพยนตร์สยองขวัญเรื่อง The Fox With Nine Tails ในปี ค.ศ. 1994 และในซีรีส์หลายเรื่อง เช่น Forbidden Love: The Legend of the Nine Tailed Fox ในปี ค.ศ. 2004, My Girlfriend is a Gumiho ในปี ค.ศ. 2010 และGumiho: Tale of the Fox's Child ในปีเดียวกัน เป็นต้น
ปาล์มขุนหมากรุก

| ปาล์มขุนหมากรุก |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Pseudophoenix
สปีชีส์:: P.  vinifera
ชื่อทวินาม
Pseudophoenix vinifera (Mart.) Becc.

ชื่อพ้อง
 Euterpe vinifera Mart.  Cocos vinifera (Mart.) Mart.  Gaussia vinifera (Mart.) H.Wendl.  Aeria]] vinifera (Mart.) O.F.Cook  Pseudophoenix insignis O.F.Cook
ปาล์มขุนหมากรุก (อังกฤษ: wine palm; ชื่อวิทยาศาสตร์: Pseudophoenix vinifera) เป็นปาล์มเฉพาะถิ่นของเกาะฮิสปันโยลา อยู่ในสกุล Pseudophoenix เป็นปาล์มต้นเดี่ยว สูงได้ถึง 15 เมตร ลำต้นมีเส้นผ่านศูนย์กลาง 30-40 เซนติเมตร ลำต้นด้านล่างคอดตรงแต่กลางลำป่องออก คอใบยาว 50-60 เซนติเมตร ใบรูปขนนก ช่อดอกออกระหว่างกาบใบ เป็นดอกแยกเพศอยู่ร่วมต้น ผลกลมเมื่อสุกเป็นสีแดง ขนาด 2-2.5 เซนติเมตร
ปาล์มขุนหมากรุกนิยมปลูกเป็นปาล์มประดับ ชาวพื้นเมืองเกาะฮิสปันโยลาใช้น้ำเลี้ยงต้นมาหมักเป็นเครื่องดื่มแอลกอฮอล์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มขุนหมากรุก
ข้อมูลที่เกี่ยวข้องกับ Pseudophoenix vinifera ที่วิกิสปีชีส์
Pseudophoenix vinifera - Palmpedia
ปาล์มเจ้าเมืองถลาง

| ปาล์มเจ้าเมืองถลาง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Chuniophoeniceae
สกุล:: Kerriodoxa J.Dransf.
สปีชีส์:: K.  elegans
ชื่อทวินาม
Kerriodoxa elegans J.Dransf.

ปาล์มเจ้าเมืองถลาง (อังกฤษ: White Elephant Palm, White Backed Palm; ชื่อวิทยาศาสตร์: Kerriodoxa elegans) หรือ ปาล์มพระยาถลาง ทังหลังขาว ชิงหลังขาว เป็นปาล์มชนิดเดียวในสกุล Kerriodoxa เป็นปาล์มเฉพาะถิ่นที่พบทางภาคใต้ของประเทศไทย ลักษณะเป็นปาล์มลำเดี่ยวขนาดกลาง สูงได้ถึง 12 เมตร ขึ้นรวมกันเป็นกลุ่มใหญ่ ใบเป็นใบประกอบแบบนิ้วมือสีเขียวเข้ม แผ่ออก 25-35 ใบ ใต้ใบสีขาวเป็นมัน ก้านใบสีเกือบดำ ยาวได้ถึง 2 เมตร ช่อดอกออกระหว่างกาบใบ 2-4 ช่อ ผลทรงกลมแบนสีเหลืองอมส้ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มเจ้าเมืองถลาง
ข้อมูลที่เกี่ยวข้องกับ Kerriodoxa elegans ที่วิกิสปีชีส์
ปาล์มพัด

| ปาล์มพัด |
| --- | --- |

P. pacifica ในเมืองมุมไบ ประเทศอินเดีย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Pritchardia
สปีชีส์:: P.  pacifica
ชื่อทวินาม
Pritchardia pacifica Seem. & H.Wendl.

Pritchardia pacifica
ปาล์มพัด (อังกฤษ: Fiji Fan Palm; ชื่อวิทยาศาสตร์: Pritchardia pacifica) หรือ ปาล์มมงกุฎ เป็นปาล์มในสกุล Pritchardia มีถิ่นกำเนิดในฟีจี ตองงา และซามัว เป็นปาล์มต้นเดี่ยว สูงได้ถึง 10 เมตร ลำต้นมีเส้นผ่านศูนย์กลาง 20-30 เซนติเมตร ใบรูปพัด ขอบใบจักเว้าตื้นและพับเป็นจีบ แผ่นใบขนาด 1 เมตร ช่อดอกสมบูรณ์เพศยาว 30 เซนติเมตร ออกระหว่างกาบใบ ผลกลมขนาด 1.2 เซนติเมตร เมื่อสุกมีสีน้ำตาลเข้ม ปาล์มพัดนิยมปลูกเป็นไม้ประดับ ชาวพื้นเมืองฟีจีใช้ใบและลำต้นทำพัด ร่มและเสาเรือน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มพัด
ข้อมูลที่เกี่ยวข้องกับ Pritchardia pacifica ที่วิกิสปีชีส์
Pritchardia pacifica - Palmpedia
ปิ๊ก

ปิ๊ก แบบต่างๆ
ปิ๊ก (อังกฤษ: pick) แผ่นพลาสติกบางรูปสามเหลี่ยมหรือรูปหยดน้ำ ใช้สำหรับดีดกีตาร์หรือเครื่องสายอื่น มีหลายขนาดทั้งแข็ง (heavy)  ปานกลาง  (medium) หรืออ่อน  (slim)  ปิ๊กแข็งนิยมใช้ในการโซโล่เพลง  จะให้เสียงที่มีพลังกังวาล ปิ๊กอ่อนใช้ในการตีคอร์ดเพราะจะให้เสียงที่ใสกว่าปิ๊กแข๊ง ปิ๊กขนาดกลาง ใช้ได้ทั้ง 2 อย่าง  แต่ถ้าใช้ปิ๊กแข็งตีคอร์ดแต่ใช้การจับปิ๊กหลวม ๆ ก็จะได้เสียงที่ต่างไปอีกแบบ วัสดุที่นำมาใช้ทำปิ๊กมีหลายแบบเช่นกัน ไม่ว่าจะเป็น เหล็ก พลาสติก อะลูมิเนียม ฯลฯ
ปีกนกรถยนต์

Double Wishbone Suspension
ปีกนก (อังกฤษ: Control arm ,wishbone) เป็นระบบรองรับการสะเทือนสำหรับรถยนต์โดยปกติจะติดตั้งไว้ใกล้กับแกนล้อโดยใช้ลูกหมากเป็นตัวเชื่อมต่อและทำให้ปีกนกสามารถรับการเคลื่อนไหวของรถได้ มักทำด้วยเหล็กหรืออะลูมิเนียม ปีกนกสามารถเคลื่อนไหวแบบยืดหยุ่นในลักษณะการปรับองศาการเคลื่อนไหวเพื่อรองรับความสั่นสะเทือนของตัวรถ
ปัญหามอนตี ฮอลล์

ในการเลือกเปิดประตู ผู้เล่นเลือกประตูที่ 1 แล้วผู้ดำเนินรายการเปิดประตูที่ 3 ซึ่งมีแพะอยู่ด้านหลังให้ดู และให้โอกาสผู้เล่นเลือกว่าจะเปลี่ยนประตูที่ 1 ที่เลือกไว้กับประตูที่ 2 ที่เหลืออยู่หรือไม่
ปัญหามอนตี ฮอลล์ หรือ เกมประตูดวง (อังกฤษ: Monty Hall problem) เป็นปริศนาทางคณิตศาสตร์เกี่ยวกับความน่าจะเป็น เนื้อหาของปริศนาระบุว่า
ปัญหามอนตี ฮอลล์ได้รับการกล่าวถึงครั้งแรกในจดหมายของสตีฟ เซลวิน ที่ตีพิมพ์ในวารสาร American Statistician ในปี 1975 และมาได้รับความสนใจจากสาธารณชนเมื่อมาริลิน วอส ซาวานท์ เขียนถึงปัญหานี้ในนิตยสาร Parade ในปี 1990 ชื่อปัญหามอนตี ฮอลล์ มีที่มาจากรายการเกมโชว์ในสหรัฐอเมริกาชื่อว่า Let's Make a Deal ซึ่งมีมอนตี ฮอลล์ เป็นพิธีกร โดยมีเกมโชว์ภาษาไทยที่มีลักษณะเดียวกันชื่อประตูดวง ปัญหานี้มีชื่อเรียกอีกชื่อหนึ่งว่า มอนตี ฮอลล์ พาราดอกซ์ (Monty Hall paradox) เนื่องจากคำตอบของปัญหานั้นค่อนข้างจะสวนกับสามัญสำนึก ถึงแม้ว่าปัญหานี้จะไม่ได้เป็นพาราดอกซ์จริง ๆ ก็ตาม
คำตอบของปริศนานี้คือ หากว่าผู้เล่นเปลี่ยนประตูบานที่เลือก จะมีความน่าจะเป็นที่ได้รับรางวัลเท่ากับ 2/3 และถ้ายืนยันเลือกประตูบานเดิม จะมีความน่าจะเป็นที่จะได้รับรางวัลเท่ากับ 1/3 แต่คำตอบนี้มีลักษณะสวนทางกับสามัญสำนึก ทำให้เมื่อวอส ซาวานท์ อธิบายคำตอบข้างต้น ผู้อ่านประมาณหนึ่งหมื่นคนเขียนจดหมายมาถึงนิตยสารว่าคำตอบนี้ไม่ถูกต้อง
ปัญหา และ คำตอบ > เงื่อนไข ของปัญหา

รายละเอียดของปํญหา
หลังประตู 3 บาน จะมี แพะ หรือ รถ อยู่ โดยมี 1 ประตูที่มีรถยนต์ และ 2 ประตูที่มีแพะ
ผู้เล่นเลือก 1 ประตูจาก 3 ประตู แต่ยังไม่เปิดดูว่ามีอะไรอยู่หลังประตู
ผู้ดำเนินรายการรู้ล่วงหน้าว่ามีอะไรอยู่หลังประตูแต่ละบาน
ผู้ดำเนินรายการจะต้องเปิดประตู 1 บานจากประตูที่เหลืออยู่ และ ให้โอกาสผู้เล่นเลือกเปลี่ยน
ผู้ดำเนินรายการจะเปิดประตูที่มีแพะอยู่เสมอ
ถ้าประตูที่ผู้เล่นเลือกไว้มีแพะอยู่ ผู้ดำเนินรายการจะเลือกเปิดประตูที่มีแพะอีกประตูที่เหลืออยู่
ถ้าประตูที่ผู้เล่นเลือกไว้มีรถยนต์อยู่ ผู้ดำเนินรายการจะสุ่มเลือกเปิดประตูใดประตูหนึ่งจาก 2 ประตูที่เหลืออยู่
ผู้ดำเนินรายการ ให้โอกาสแก่ผู้เล่นในการเลือกว่าจะ เลือกประตูเดิมที่เลือกไว้แล้ว หรือจะสลับกับประตูที่เหลืออยู่
คำถาม คือ โอกาสที่ผู้เล่นจะเลือกรถยนต์จะเพิ่มขึ้นหรือไม่ จะผู้เล่นเลือกที่จะสลับประตู บานที่เลือกไว้กับบานที่เหลืออยู่?
ปัญหา และ คำตอบ > คำตอบ

คำตอบของปัญหานี้คือ ผู้เล่นควรจะ สลับประตู   โอกาสที่ผู้เล่นจะเลือกได้รถนั้นจะเพิ่มขึ้นเป็นสองเท่า หากผู้เล่นเลือกสลับประตูที่เลือกไว้เดิมกับประตูที่เหลืออยู่
กำหนดให้สิ่งที่อยู่หลังประตู คือ รถยนต์ แพะหมายเลข 1  และ แพะหมายเลข 2 รูปแบบของเหตุการณ์ที่เกิดขึ้นได้มี 3 แบบ แต่ละแบบมีความน่าจะเป็น 1/3 เท่า ๆ กัน คือ
ผู้เล่นเลือกถูก แพะหมายเลข 1 ผู้ดำเนินรายการเลือก แพะที่เหลืออยู่คือ หมายเลข 2 และ ผู้เล่น สลับประตูจะได้รถยนต์
ผู้เล่นเลือกถูก แพะหมายเลข 2 ผู้ดำเนินรายการเลือก แพะที่เหลืออยู่คือ หมายเลข 1 และ ผู้เล่น สลับประตูจะได้รถยนต์
ผู้เล่นเลือกถูก รถ  ผู้ดำเนินรายการเลือกประตูหนึ่งจากประตูที่เหลือ และ และ ผู้เล่น สลับประตูจะไม่ได้รถยนต์
จะเห็นว่า สองกรณีแรกนั้น ผู้เล่นได้รถยนต์ด้วยการสลับ และ กรณีที่สามเพียงกรณีเดียวเท่านั้นที่ ได้รถยนต์ด้วยการไม่สลับ ดังนั้นโอกาสในการถูกรางวัลด้วยการสลับประตูนั้นจะเป็น 2/3 และ ไม่สลับประตูจะเป็น 1/3
หรือ อาจอธิบายได้อีกทางหนึ่งก็คือ สมมุติไว้ก่อนว่าคุณจะสลับประตู  ดังนั้นวิธีที่คุณจะได้รถยนต์ก็คือ ต้องเลือกประตูที่ไม่มีรถยนต์อยู่  ซึ่งใน 2 ประตูที่ไม่เลือกจะมี 1 ประตูที่มีแพะ และ 1 ประตูที่มีรถยนต์ ประตูที่มีแพะนั้นจะถูกเลือกเปิดโดยผู้ดำเนินรายการ และ เมื่อสลับประตูคุณจะได้รถยนต์  จะเห็นได้ว่าโอกาสที่คุณจะต้องเลือกให้ได้ประตูที่ไม่มีรถยนต์อยู่ในตอนแรกสุดนั้นเป็น 2/3  ซึ่งก็คือโอกาสในการถูกรางวัลรถยนต์ หากสลับประตู
คำอธิบายเพิ่มเติม > ตัวอย่าง

สมมุติว่า:
ประตู 1 - รถยนต์
ประตู 2 - แพะ
ประตู 3 - แพะ
กรณีที่ 1:
คุณเลือกประตู 1. ผู้ดำเนินรายการเปิดประตู 3 ให้ดูว่าเป็นแพะ
ก) คุณอยู่กับประตู 1  = คุณชนะ
ข) คุณสลับไปประตู 2 = คุณแพ้
กรณีที่ 2:
คุณเลือกประตู 2. ผู้ดำเนินรายการเปิดประตู 3 ให้ดูว่าเป็นแพะ
ก) คุณอยู่กับประตู 2  = คุณแพ้
ข) คุณสลับไปประตู 1 = คุณชนะ
กรณีที่ 3:
คุณเลือกประตู 3. ผู้ดำเนินรายการเปิดประตู 2 ให้ดูว่าเป็นแพะ
ก) คุณอยู่กับประตู 3  = คุณแพ้
ข) คุณสลับไปประตู 1 = คุณชนะ
จะเห็นได้ว่าถ้าคุณสลับประตู คุณจะมีโอกาสชนะ 2/3 ครั้ง หรือ 66.66% แต่ถ้าคุณอยู่กับประตูเดิม คุณจะมีโอกาสชนะ 1/3 ครั้ง หรือ 33.33%
คำอธิบายเพิ่มเติม > ทฤษฎีของเบย์

ให้
การวิเคราะห์ความน่าจะเป็นตามทฤษฎีของเบย์ สมมุติในตอนแรกผู้เล่นเลือกประตูหมายเลข 3 ความน่าจะเป็นที่รถยนต์อยู่หลังประตูหมายเลข 2 คือ  P(Car_{2}) มีค่าเท่ากับ 1/3 จากนั้นความน่าจะเป็นที่ผู้ดำเนินรายการจะเปิดประตูหมายเลข 1  P(Open_{1}) มีค่าเท่ากับ 1/2 คือเลือกจากประตูหมายเลข 1 หรือ 2 แต่จากข้อมูลที่ผู้ดำเนินรายการมีอยู่ ผู้ดำเนินรายการจะไม่เปิดประตูที่มีรถยนต์อยู่ด้านหลัง ดังนั้น ในกรณีที่รถยนต์อยู่หลังประตูหมายเลข 2 ผู้ดำเนินจะถูกบังคับให้เปิดประตูหมายเลข 1 ซึ่งก็คือ  P(Open_{1}|Car_{1})=0 และ  P(Open_{1}|Car_{2})=1  และ ความน่าจะเป็นที่รถยนต์จะอยู่หลังประตูหมายเลข 2 ถ้าหากผู้ดำเนินรายการเลือกเปิดประตูหมายเลข 1 คือ
ปิยะ ตัณฑวิเชียร

ดร.ปิยะ ตัณฑวิเชียร อดีตนักเรียนทุนกระทรวงวิทยาศาสตร์ ผู้อยู่เบื้องหลังการถือกำเนิดเว็บไซต์ ทรูฮิต (อังกฤษ: Truehits) เป็นชาวราชบุรีโดยกำเนิด จบมัธยมปลายจากโรงเรียนเบญจมราชูทิศ สอบเอ็นทรานซ์ติดคณะวิศวกรรมศาสตร์ ภาควิชา อิเล็กทรอนิกส์ สถาบันเทคโนโลยีพระจอมเกล้าเจ้าคุณทหารลาดกระบัง
เริ่มงานแรกที่บริษัทอินเตอร์คอมไบน์ ในเครือสหพัฒนพิบูล ทำได้ปีเดียวย้ายมาเป็นวิศวกรระบบที่บริษัทไมโครเนติกส์ ออกแบบและติดตั้งระบบคอมพิวเตอร์และเครือข่ายให้กับตลาดหลักทรัพย์และสมาชิก สำหรับการซื้อขายออนไลน์ เป็นช่วงที่ทำให้เขาบ่มเพาะความรู้ด้านคอมพิวเตอร์เครือข่าย สอบชิงทุน ก.พ. ได้ไปศึกษาต่อทั้งระดับปริญญาโทและปริญญาเอกทางวิทยาการสารสนเทศ ที่ มหาวิทยาลัยโทโฮะกุ (Tohoku University) ประเทศญี่ปุ่น มหาวิทยาลัยที่เน้นการเรียนการสอนด้านวิศวกรรมศาสตร์
แหล่งข้อมูลอื่น

ดร.ปิยะ ตัณฑวิเชียร "ผมทำงานสไตล์กดดัน"  นิตยสารผู้จัดการ กรกฎาคม 2547 เก็บถาวร 2016-03-05 ที่ เวย์แบ็กแมชชีน
เฟมาร์น

เฟมาร์น
เฟมาร์น (เยอรมัน: Fehmarn; เดนมาร์ก: Femern) เป็นเกาะในทะเลบอลติก นอกจากฝั่งทิศตะวันออกของรัฐชเลสวิช-ฮ็อลชไตน์ ประเทศเยอรมนี อยู่ในเขตโอสโทรลชไตน์ ตั้งเป็นเมืองตั้งแต่ปี ค.ศ. 2003 เมืองมีประชากร 12,942 คน (31 ธันวาคม ค.ศ. 2010)
ปิตาจารย์แห่งคริสตจักร

ปิตาจารย์แห่งคริสตจักร
ปิตาจารย์แห่งคริสตจักร (อังกฤษ: Church Fathers, Fathers of the Church) ปิตาจารย์แห่งคริสตจักรยุคแรก (Early Church Fathers) หรือ ปิตาจารย์ศาสนาคริสต์ (Christian Fathers) คือนักเทววิทยาที่มีบทบาทสำคัญในศาสนาคริสต์ยุคแรก ปิตาจารย์เหล่านี้มักเป็นอาจารย์หรือมุขนายกที่มีบทบาทสำคัญในยุคนั้น งานเขียนของปิตาจารย์ถือเป็นบรรทัดฐานความเชื่อของคริสต์ศาสนิกชนในศตวรรษต่อ ๆ มา ปิตาจารย์บางคนอาจไม่ใช่นักบุญ ไม่ได้รับศีลอนุกรม แต่ส่วนมากก็ได้รับความเคารพจากคริสตจักรต่าง ๆ ทั้งโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และลูเทอแรน
ออริเจนและเทอร์ทิวเลียนเป็นสองปิตาจารย์ที่มีชื่อเสียงมาก แต่ก็ไม่ได้รับการประกาศเป็นนักบุญในคริสตจักรคาทอลิก ออริเจนแม้จะมีอิทธิพลมากในศาสนาคริสต์ตะวันออก แต่เนื่องจากเขาเชื่อเรื่องการเวียนว่ายตายเกิดจึงถูกประณามว่าเป็นพวกนอกรีต ส่วนเทอร์ทิวเลียนตอนแรกเป็นที่ยอมรับในคริสตจักรเพราะสนับสนุนแนวคิดตรีเอกภาพนิยม แต่ต่อมาได้รับแนวคิดของลัทธิมอนทานิสต์จึงถูกประณามว่าเป็นพวกนอกรีตเช่นกัน
รายนามปิตาจารย์

สมเด็จพระสันตะปาปาเคลเมนต์ที่ 1
อิกเนเชียสแห่งแอนติออก
พอลิคาร์ปแห่งสเมอร์นา
| --- | --- |
 ปิตาจารย์กรีกที่สำคัญ เช่น อีเรเนอุส  เคลเมนต์แห่งอะเล็กซานเดรีย  ออริเจน  อะทาเนเชียสแห่งอะเล็กซานเดรีย  สามปิตาจารย์แห่งแคปพาโดเชีย (คือ แบซิลแห่งซีซาเรีย, เกรกอรีแห่งนิสซา, และเกรกอรีแห่งนาเซียนซัส)  จอห์น คริสซอสตอม  ซิริลแห่งอะเล็กซานเดรีย  มักซีมุสธรรมสักขี  จอห์นแห่งดามัสกัส:  ปิตาจารย์ละตินที่สำคัญ เช่น เทอร์ทิวเลียน  ซีเปรียนแห่งคาร์เธจ  อีแลร์แห่งปัวตีเย  แอมโบรสแห่งมิลาน  เจอโรม  ออกัสตินแห่งฮิปโป  สมเด็จพระสันตะปาปาเกรกอรีที่ 1  อีซีโดโรแห่งเซบิยา